ที่ถนนคนเดินวันเสาร์ขอนแก่น ในโซนที่ขายของกินจะมีร้านขายทาโกะอยู่ร้านหนึ่ง ที่นิวคุงเดินผ่านและเห็นคนมุงซื้อกินกันเยอะ เลยแวะซื้อกินกับเค้ามั่งซะเลย
ร้านนี้มีชื่อว่า มอซาบิ ซูชิ&ทาโกะยากิ เป็นร้านที่เน้นขายทาโกะยากิโดยเฉพาะ มีให้เลือกกินหลากหลายไส้เลย 
ที่ร้านเค้าทำทาโกะกันร้อนๆ น่ากินมาก และเมื่อทาโกะเสร็จเอาลงเมื่อไหร่ ต้องรีบหยิบในทันที ไม่งั้นจะไม่ทันคนอื่นเอา

เมนูของร้านก็จะขายเมนูทาโกะยากิอย่างเดียว มีให้เลือกหลากไส้ด้วยกัน คือ ปลาหมึก กุ้ง ปูอัด และอื่นๆอีกราว 3 ไส้ได้
ราคาต่อลูกราคาเดียวคือ 5 บาทเท่านั้น

วันนี้นิวคุงได้ซื้อทาโกะยากิ ไส้ปลาหมึกมากิน
รสชาติของทาโกะเจ้านี้อร่อยโดนใจเลยครับ ตัวทาโกะนั้นเป็นลูกใหญ่ ภายนอกจะมีกลิ่นหอมๆอยู่บ้าง เนื้อแป้งจะเป็นแบบเหนียวนอกนิดๆ และด้านในมีรสนุ่มหวาน อร่อยตัดกับรสซอสหวานเข้มที่ราดด้านบนได้เป็นอย่างดี
ตัวไส้ในนั้นก็จะเป็นไส้ปลาหมึกชิ้นหนาๆ มีความเหนียวนุ่มอร่อยทานง่าย ให้รสเข้ากับตัวแป้งทาโกะหวานๆได้เป็นอย่างดี

สรุปโดยรวม (เต็ม 10)
ให้ 8 คะแนน รสชาติทาโกะอร่อยเกินราคา กินได้อร่อยไม่ผิดหวังเลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  9 / 6 / 57
